  Туспуктэм: vk.com (Владимир Соловьев) Майя Бывальцева Гарк ёросысь шаертодонъя Ашальчи Оки нимо музее «Культура» йӧскалык ӵектосъя выль тӥрлык вуиз. Со сярысь Удмуртиысь тӧролэн но кивалтэтлэн пресс-службазы ивортӥз. Музее пиялалэсь витринаос, музей ӝӧкъёс, фондысь арбериосты возьыны корт шкафъёс басьтӥзы. Шаертодонъя музейын пӧртэм возьматонъёс радъямын – естественной наука удысъя, вашкала коньдон но медальёс, калыклэн вашкала-улонэ вылонэз, юртъер котырсь арбериос. Озьы ик ёросэз азинтон понна трос тыршем адямиослэн арбериосынызы, гожтэтъёсынызы, ужкагазъёсынызы адӟытон ялан ужа. Музей Быдӟым Атыкай оже пыриськемъёслэсь нимъёссэс, улон сюрессэс шедьтон-улӟытон, Граклэсь но бускель гуртъёслэсь историзэс эскерон уже пыриське. Грак ёросысь шаертодонъя музеез 2022-тӥ арын 4-тӥ оштолэзе – Ашальчи Окилэн 104-тӥ вордӥськем нуналаз – усьтӥзы. Али отын 3 сюрслэсь трос арбериос возисько, араз 4 сюрс пала учкисьёс ветло. Тодэ вайытом, 2022-тӥ арын элькунысь куинь муниципал музейёсы туала тӥрлык басьтыны чакламын – Гракысь сяна, Вотка но Дэри ёросъёсысь. Со понна ужъюртъёслы 5 миллион манетлэсь трос коньдон висъязы. Тегъёс: Грак Музей тӥрлык йӧскалыкӵектосъёс Удмуртия  